233.06 REGOLAMENTI DWAR TNEĦĦIJA TA’ RESTRIZZJONIJIET L-AVVIŻ LEGALI 382 ta’ l-2004, kif emendat bl-Avviż Legali 336 ta’ l-2005. L-AVVIŻ LEGALI 382 ta’ l-2004, kif emendat bl-Avviż Legali 336 ta’ l-2005. 1. Titolu. It-titolu ta’ dawn ir-regolamenti hu Regolamenti dwar Tneħħija ta’ Restrizzjonijiet. 2. Tifsir. F’dawn ir-regolamenti, kemm-il darba r-rabta tal-kliem ma tkunx teħtieġ xort’oħra-"pajjiż taż-ŻEE" tfisser Stat li jkun parti kontraenti fil-ftehim fuq iż-Żona Ekonomika Ewropea ffirmat f’Oporto fit-2 ta’ Mejju 1992, kif emendat bil-Protokoli ffirmat fi Brussel fis-17 ta’ Marzu 1993 u kif emendat minn żmien għal żmien. 3. Tneħħija ta’ restrizzjonijiet. Emendat: A.L.336 ta’ l-2005. Kap. 123. Kap. 234. Applikazzjonijiet minn residenti ta’ pajjiż mhux taż-ŻEE għall-ħruġ, xiri, bejgħ u fidwa ta’ titoli mhux elenkati fil-Borża ta’ Malta f’kumpanniji lokali mwaqqfin jew li jkunu ser jitwaqqfu f’Malta, għandhom jiġu verifikati mir-Reġistratur tal-Kumpanniji fi ħdan l-Awtorità għas-Servizzi Finanzjarji ta’ Malta. Dik il-proċedura ma tapplikax għal kumpanniji ta’ kummerċ internazzjonali kif imfissra fl-artikolu 2 ta’ l-Att dwar it-Taxxa fuq l-Income, u għal kumpanniji li għandhom bastiment reġistrat taħt l-Att dwar il-Bastimenti Merkantili, u meta l-parteċipazzjoni tal-persuni residenti ma tkunx ta’ iżjed minn 20 fil-mija.